Eland: Iran, globalni terorizam i Kina glavni izazovi za SAD
“Medju glavnim spoljnopolitičkim izazovima Obamine administracije su Iran, globalni terorizam i Kina,” kaže u razgovoru za naš program 
„Nije dobro ako se Iran domogne nuklearnog oružja, ali nisam siguran šta se može učiniti da se to spreči. Čak i da Izrael vojno interveniše, ne verujem da će to eliminisati sva iranska nuklearna postrojenja, koja su raštrkana i dobro skrivena, ili odvratiti Iran od izgradnje nuklearnog programa. Jedina alternativa su pregovori, koji za sada nisu bili uspešni. Medjutim, ako se Iran pirhvati kao nuklearna sila, Teheran će u najboljem slučaju imati samo nekoliko bojevih glava, a još nema odgovarajuće rakete, tako da ta zemlja ne predstavlja neposrednu opasnost, posebno ne za Zapad, u poredjenju sa hiljadama bojevih glava SAD, Rusije i Kine. U političkom smislu, ako Iran izgradi svoj nuklearni program, on onda ulazi u jednu novu vojno-političku sferu gde bi u nuklearnom napadu cela zemlja mogla da bude uništena. To svaka zemlja sa nuklearnim oružjem mora da ima na umu. Problem oko iranskog nuklearnog programa je što u Iranu, bez obzira na režim, postoji široka podrška razvoju nuklearnog programa.“ “U pogledu terorizma, mi se prvo moramo koncentrisati na stranu koja nam je najvažnije izazov, a to je al-Kaida. Terorizam je, medjutim, izmedju ostalog, podstaknut i našom nefleksibilnom politikom, recimo, u Iraku i Avganistanu, umesto da se fokusiramo na diplomatska rešenja, naglašavajući saradnju sa regionalnim zemljama, uključujući i političke i ekonomske pritiske. Ono što podstiče terorizam je i činjenica da su nemuslimanske snage prisutne na muslimanskim teritorijama, što izaziva revolt i otpor stanovništva. U ovom momentu, moramo se ipak usredsrediti na glavne grupacije al-Kaide u Pakistanu i Avganistanu.“ „Dugoročno gledano, Kina postaje sve jača ekonomska sila, uključujući i vojni potencijal. Kao što znate, ukupna moć jedne zemlje zavisi dobrim delom od njene ekonomske moći, a Kina nas sustiže i postaće ne samo ekonomski, već i vojni rival. Medjutim, u našim odnosima sa zemljama iz drugog tabora, mi se često oslanjamo na našu vojnu moć, a time sebe iscrpljujemo i postajemo ekonomski slabiji - neki kažu zbog naših imperijalnih ambicija. Kina je, medjutim, naučila lekciju, na osnovu iskustva drugih - usredsredjuje se na ekonomiju i širi svoj uticaj prvenstveno na taj način.“